
A Clean Label trend koncepciójának feltárása és javaslatok megfogalmazása az élelmiszervállalkozások számára

Az élelmiszeripar egyik legújabb trendje napjainkban a Clean Label trend, amely általában olyan termékekre utal, amelyek rövid összetevőlistával rendelkeznek és természetes összetevőkből készülnek. A vásárlói igények folyamatosan változnak, és az élelmiszeripari vállalkozásoknak lépést kell tartaniuk velük. E kutatás célja, hogy feltárja a Clean Label trend fogalmát és ezzel összefüggésben megismerje a vásárlók, illetve az élelmiszervállalkozások vezetőinek trendről alkotott véleményét. Kutatási módszerként online kérdőíves felmérést és interjúkészítést alkalmaztam, amely interjúkat élelmiszervállalkozások vezetői adtak. Az eredmények alapján olyan ajánlásokat fogalmaztam meg, amelyek értékesnek bizonyulhatnak a tartós sikerre törekvő élelmiszeripari vállalkozások számára. A legfontosabb ajánlásaim a következők: átláthatóság, funkcionalitás, környezetvédelem, egyszerűség, adalékanyag- és tartósítószermentesség, természetesség és csomagolás.



